text: Nýtt útoyggjaálit - gott og djarvt!
text: #000000
text: At seta gerð av nýggjum ella dagførdum útoyggjaáliti á breddan, er fyri Útoyggjafelagið eitt tekin um vilja til loksins at taka støðuna á útoyggj í álvara. Ella, tað vónar felagið í øllum førum.
text: #000001
text: Orð uttan handling nytta einki, tí tá er arbeiðið burturspilt.
text: #000002
text: Tey í Skúgvi hava rætt í, sum tey siga í Breddanum, at tað gamla álitið lýsir stórt sæð øll viðurskiftið á útoyggjunum og vísir á eina røð av ítøkiligum loysnum uppá trupulleikar, ið útoyggjarnar dragast við. Men hóast tað, so er lítið og einki hent hesi 22 árini síðani Útoyggjaálitið bleiv skrivað, og tað, hóast Útoyggjafelagið og útoyggjafólk hava hildið politisku skipanina til eldin.
text: #000003
text: Tí er heldur onki løgið í at fólk ivast í virðinum av einum nýggjum ella dagførdum útoyggjaáliti, og sum onkur sigur, so kann hetta enn eina ferð verða ein undanførsla til framhaldandi onki at gera.
text: #000004
text: Grundgevingin hjá Landsstýrismanninum Bjarna Kárason Petersen, fyri at fara undir at gera nýtt álit er, at samgongan hevur sett sær fyri at styrkja møguleikarnar hjá útoyggjum at mennast. Og tað er rætt, at gamla útoyggjaálitið var ein góð støðulýsing og sera væl grundað, men tíðin er runnin, og broytingarnar hava verið stórar í samfelagnum. Búskapurin er nógv vaksin og menningin hevur verið stór á stórt sæð øllum økjum. Føroyar eru mentar, bæði bygnaðarliga, tøkniliga og vinnuliga. Men hóast hetta, so eru útoyggjarnar dragnaðar afturúr. Í fleiri førum eru viðurskiftini enntá versna, eins og nýggjar og óloystar avbjóðingar hava tikið seg upp, og tí er neyðugt at finna loysnir við dagsins brillum, og besta útgangsstøðið fyri hesum er vitan, nýggj vitan.
text: #000005
text: 1. Stutt at lýsa gongdina síðani álitið í 2001
text: #000008
text: 4. Koma við tilmælum og uppskotum til loysnir.
text: #000011